October 20, 2018, 16:40:30 PM
GoogleTagged: ooskaap bid droogtes weerberigte dinge veld 104819420 val springbokke biddiens
prente oos-kaap van 2010 boere jaar september febr die droogte
Google visited last this page October 09, 2018, 20:51:18 PM Ons geloofgesprek: Die ANC -boudruk
Daar word op die oomblik in die kerk meer gepraat oor self-ontplooiing as oor self-opoffering.-Anon.......As ‘n kerk haar woorde begin devalueer, dan word die kerk ‘n ramp vir die volk. - K Schilder 6/10/2009
Die ANC -boudruk
Ons het in vorige plasings hier al gepraat oor die kommunistiese/sosialistiese geluide wat na die verkiesing gehoor word. Lyk my ons was toe nie so ver verkeerd nie: In vandag se Beeld is ‘n insiggewende artikel “Die ANC -bloudruk” deur Pieter du Toit . (Lees verder in opmerkings)
Hier is kort grepe uit die artikel: “Die rol van die NDR in ’n post-apartheid Suid-Afrika is reeds in 1988 deur mnr. Joe Slovo, SAKP-leier, uiteengesit toe hy gesê het daar moet ná die koms van demokrasie nie te hard gepraat word oor die eintlike doelwit van die bevrydingsbeweging nie.”“Prof. André Duvenhage van die Noordwes-Universiteit sê dis duidelik die ANC put ideologies uit klassieke Marxisme, Leninisme en Stalinisme. En me. Helen Zille, DA-leier, sê die NDR is “vernietigend” en “allesbehalwe demokraties”.“Daar word in die ANC deurlopend gepraat van “die soort samelewing wat ons wil sien”. Die NDR is dáárdie samelewing: een waarin die ANC-woord wet is, waar maatskaplike ingenieurswese die vernaamste instrument is en waar alternatiewe standpunte as teenrevolusionêr beskou word.Dis alles swart op wit; en haas onkeerbaar.”Die hele artikel kan hier gelees word: http://jv.news24.com/Beeld/In-Diepte/0,,3-67_2528122,00.html
Jammer - NDR = nasionale demokratiese rewolusie.
Op PRAAG se webwerf is hierdie in antwoord op die genoemde artikel: http://praag.co.za/content/view/5073/403/
Volgens die PRAAG artikel (geskryf deur Jellenke Wierenga) is van die genoemde NDR se oogmerke die volgende: Ek haal aan:"• die algehele “suiwering” (uitwissing) van Suid-Afrika se “koloniale verlede” (dit wil sê, alles wat werk, alles wat wit is, alles Westers, beskaafd en kapitalisties) • die snoer van die media se mond • die infiltrering van die regbank deur “voldoende amptenare” (ANC-kaders) sodat dit “lojaal” is aan die ANC-ideologie, dit wil sê, ondergeskik en gedienstig • die infiltrering van elke regeringsvorm en gesagsliggaam, van heel bo tot heel onder, deur ANC-kaders • staatsingryping in elke aspek van die samelewing, van die ekonomie tot die samestelling van sportspanne, van die aanstelling van onderwysers tot die taal in klaskamers • die uitwissing van die kapitalisme en die inwerkingstelling van die kommunisme en sosialisme, wat onder meer die nasionalisering van private grond en eiendom behels • die gebruik van die getalle-hefboom (swart massas) om besluite deur te druk • die aanpassing van die Grondwet – wat in die eerste plek net as paai-meganisme ingestel is ...."